Signs in Deer Lodge, Montana - Signs in Deer Lodge, MT: Yellow Pages Directory Inc.
Signs In Deer Lodge
Deer Lodge (MT) - - Phone: (406) 846-1119 [Resep] Veelsydige brosdeeg | Maroela Media
[Resep] Veelsydige brosdeeg
Veelsydige brosdeeg (Foto: Carmen se beste resepte)
Met hierdie basiese brosdeegresep bak ek brosbrood en koekies, ek gebruik dit as deeg vir tertkorse en ek maak selfs soet pizza daarmee. Dis ŉ wonderlike resep wat deel móét wees van jou resep-repertoire, skryf Carmen Niehaus.
250 g yskoue botter, in stukke gesny
80 ml (⅓ k) mielieblom
80 ml (⅓ k) papawersaadjies, of gekapte kruie (opsioneel)
Plaas al die bestanddele in ŉ voedselverwerker. Verwerk tot die botter goed in die meel ingemeng is en ŉ deegbal om die lem vorm.
Skep uit die voedselverwerker. Vorm in ŉ bal, draai in kleefplastiek toe en verkoel ŉ halfuur lank.
Berei die deeg sonder saadjies of kruie en druk in ŉ 20 cm vierkantige koekpan vas.
Merk in lang stafies, druk vurkmerke op elke stafie en strooi strooisuiker oor.
Bak 10 minute teen 200 °C, verminder die hitte na 160 °C en bak nog sowat ŉ halfuur of tot ŉ ligte strooikleur.
Strooi ekstra strooisuiker oor.
Laat afkoel en sny in stafies.
Berei die deeg. Plaas vars kruietakkies op ŉ plat oppervlak, druk die deeg daarop vas, plaas ŉ vel kleefplastiek of bakpapier bo-oor en rol die deeg tot so 3 mm dik uit (die kruie sit aan die onderkant vas).
Haal die kleefplastiek of bakpapier af en druk koekies in enige vorm uit.
Plaas op ŉ bakplaat en bak sowat 8-12 minute teen 180 °C tot gaar.
Sit voor met kaas.
Berei die deeg sonder saadjies of kruie en rol 3 mm dik uit.
Druk hartjies met ŉ koekiedrukker uit.
Plaas die helfte van die deeghartjies op ŉ bakplaat.
Plaas ŉ skeppie roomkaas en ŉ lepeltjie konfyt op elkeen.
Smeer die kante met water. Plaas nog ŉ deeghartjie bo-op en druk die kante met ŉ vurk vas.
Sny ŉ kruisie in die middel. Smeer die bokant met melk en strooi suiker oor.
Bak sowat 12-15 minute teen 180 °C of tot goudbruin en gaar.
Laat effe afkoel op die bakplate en plaas dan op ŉ draadrakkie om heeltemal af te koel. Stuif met versiersuiker.
Berei die deeg sonder saadjies of kruie, rol uit en druk sirkels uit.
Druk klein gaatjies in die middel van die helfte van die sirkels.
Pak al die koekies op ŉ bakplaat en bak 8-10 minute of tot gaar teen 180 °C.
Laat afkoel. Plak ŉ sirkel met ŉ gaatjie en ŉ heel sirkel opmekaar met aarbeikonfyt Stuif met versiersuiker.
Berei die deeg sonder saadjies af kruie en rol dun uit.
Druk groot sirkels uit met ŉ koekiedrukker en voer die holtes van ŉ kolwyntjiepan daarmee uit.
Skep ŉ klontjie appelkooskonfyt in.
Klits 3 eierwitte styf en voeg 250 ml (1 k) strooisuiker geleidelik by terwyl jy klits.
Roer 125 ml (½ k) klapper by.
Skep lepels vol van die mengsel oor die konfyt tot goed bedek.
Bak 20-25 minute teen 180 °C tot die kors gaar en goudbruin is.
Berei die deeg en rol in ŉ groot plat sirkel uit.
Plaas op ŉ omgekeerde bakplaat en bak sowat 20 minute by 180 °C of tot net gaar.
Breek ŉ wiggie brie-kaas in growwe stukke en pak op die deeg.
Plaas net voordat jy dit voorsit weer in die oond, met die roosterelement aan en verhit tot die kaas net gesmelt is, sowat 5 minute.
Plaas op ŉ groot dienbord of plank. Halveer perskes en nektariens (indien te groot) stuif met versiersuiker en rooster onder die roosterelement tot effens verbruin.
Stapel saam met vars vrugte op die brosbroodpizza.
Meng ŉ hand vol gesoute neute met 60 ml (¼ k) heuning en skep oor die pizza.